
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1185 

29 Δεκεμβρίου 1995 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός 
σχεδίου περιοχή του Δήμου Μεγαρέων Νομ. Αττικής 
για τον καθορισμό χώρου εγκαταστάσεων επεξερ¬ 
γασίας αστικών λυμάτων και καθορισμός όρων και 

περιορισμών δόμησης αυτού. 1 

Έγκριση μεταφοράς συντελεστή δόμησης από ρυμοτο- 
μούμενο ακίνητο που βρίσκεται εντός του εγκεκρι¬ 
μένου σχεδίου του Δήμου Θεσσαλονίκης Νομού 
Θεσσαλονίκης, επί των οδών Περαιβού, Μηνά, Βίστα 
και Γρηγ. Λαμπράκη, περιοχή Μαλακοπής, το οποίο 
έχει χαρακτηρισθεί ως κοινόχρηστος χώρος. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 96011/7005 (1) 

Έγκριση τοπικού ρυμοτομικού οχεδίου στην εκτός σχε¬ 
δίου περιοχή του Δήμου Μεγαρέων Νομ. Αττικής για 
τον καθορισμό χώρου εγκαταστάσεων επεξεργασίας 
αστικών λυμάτων και καθορισμός όρων και περιορι¬ 
σμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 26 του Ν. 1337/1983 «επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (ΦΕΚ 33/Α'), όπως αντικαταστάθηκε 
με την παρ. 13 του άρθρου 8 του Ν. 1512/1985 «τροπο¬ 
ποίηση και συμπλήρωση πολεοδομικών διατάξεων, ρύθ¬ 
μιση συναφών θεμάτων και θεμάτων του Ταμείου Νομι¬ 
κών» (ΦΕΚ 4/Α') και με την παρ. 1 του άρθρου 29 του Ν. 
2224/1994 «ρύθμιση θεμάτων εργασίας, συνδικαλιστικών 
δικαιωμάτων, υγιεινής και ασφάλειας των εργαζομένων 
και οργάνωσης Υπουργείου Εργασίας και των εποπτευο- 
μένων από αυτό νομικών προσώπων και άλλες διατάξεις» 
(ΦΕΚ 112/Α'). 

2. Τις διατάξεις των άρθρων 7, 8, 9και16τουΝ. 1577/ 
1985 «Γενικός Οικοδομικός Κανονισμός» (ΦΕΚ 210/Α'), 
όπως τροποποιήθηκαν με το άρθρο 13 (παρ. 1, 2 και 3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 


ξεις» (ΦΕΚ 141/Α') και με το άρθρο 1 (παρ. 3 και 4) του Ν. 
1772/1988 «τροποποίηση διατάξεων του Ν. 1577/1985 
ΤΟΚ" και άλλες διατάξεις» (ΦΕΚ 91 /Α’). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α - ), 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α). 

4. Το 83118/10.10.1995 της Δ/νσης Περιβαλλοντικού 
Σχεδιασμού, Τμήμα Γεν. Περ/κών θεμάτων. 

5. Την 406/1993 γνωμοδότηση του Δημοτικού Συμβου¬ 
λίου Μεγάρων. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού και του οικείου Ο.Τ.Α., αποφασίζουμε: 

1. Εγκρίνεται τοπικό ρυμοτομικό σχέδιο στην εκτός 

σχεδίου περιοχή «Σχινέα Πηγάδι» του Δήμου Μεγαρέων Ν. 
Αττικής για τον καθορισμό χώρου εγκαταστάσεων επε¬ 
ξεργασίας αστικών λυμάτων Δήμου Μεγαρέων, όπως φαί¬ 
νεται με πράσινη γραμμή και με στοιχεία Α, 1,2, 3.32. 

Α, στο σχετικό πρωτότυπο χρωματισμένο διάγραμμα σε 
κλίμακα 1:1.000, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την 
96011 /1995 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α) Μέγιστο ποσοστό κάλυψης είκοσι τοις εκατό (20%) 
της επιφάνειας του χώρου. 

β) Συντελεστής δόμησης: 0,2. 

γ) Μέγιστο επιτρεπόμενο ύψος των κτιρίων: επτά και 
μισό μέτρα (7,50 μ.). 

δ) Πάνω απά το μέγιστο επιτρεπόμενο ύψος των κτιρίων 
επιβάλλεται η κατασκευή στέγης απά κεραμίδια, μεγίστου 
ύψους δύο μέτρων (2,00 μ.). 

ε) Επιτρέπεται η κατασκευή συμπαγούς περιφράγματος 
μεγίστου ύψους τεσσάρων και μισού μέτρων (4,50 μ.). 

στ) Προ της πραγματοποίησης του έργου απαιτείται 
έγκριση περιβαλλοντικών Ορων σύμφωνα με την παρ. 1 και 
2α του άρθρου 4 του Ν. 1650/1986 και το άρθρο 9 της 
69269/5387/1990 κοινής υπουργικής απόφασης (ΦΕΚ 
678/Β·). 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1995 

0 ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ- 34417 (2) 

Έγκριση μεταφοράς συντελεστή δόμησης από ρυμοτο- 
μούμενο ακίνητο που βρίσκεται εντός του εγκεκριμέ¬ 
νου σχεδίου του Δήμου Θεσσαλονίκης Νομού Θεσσα¬ 
λονίκης, επί των οδών ΠεραιβοΟ, Μηνά, ΒΙστα και Γ ρηγ. 
Λαμπράκη, περιοχή Μαλακοπής, το οποίο έχει χαρά¬ 
κτη ρισθεί ως κοινόχρηστος χώρος. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «μεταφορά συντελε¬ 
στή δόμησης και άλλες διατάξεις» (ΦΕΚ 69/Α') και ειδικό¬ 
τερα τα άρθρα 2,3 (ενότητα Α παρ. 2), 6,7 (παρ. 1 και 2β), 
8, 9 και 21 (παρ. 4). 

2. Τις διατάξεις της παρ. 1 (εδ. ιδ') του άρθρου 23 του Ν. 
1558/1985 «Κυβέρνηση και Κυβερνητικά Όργανα» (ΦΕΚ 
137/Α). 

3. Τις μεάριθ. πρωτ. 26656/18.2.93, 27938/22.3.93, 
27631/15.3.93, 34417/14.6.95 και 38197/8.9.95 αιτή¬ 
σεις του Κουκουφίνου Βασιλείου. 

4. Την από Ιανουάριου 1993 τεχνική μελέτη για το βα- 
ρυνόμενο ακίνητο του τεχνολόγου μηχανικού Γ. Δουλια- 
νάκη. 

5. Την από 16.2.1995 έκθεση ελέγχου τίτλων του δικη¬ 
γόρου θεσ/κης θεοδ. Μπαλίδη, όπως συμπληρώθηκε με 
την από 7.9.95 συμπληρωματική έκθεση ελέγχου τίτλων 
του αυτού δικηγόρου. 

6. Τη με αριθ. 739/17.2.1993 πράξη συναίνεσης του 
Αλεξάνδρου Παπακωνσταντίνου ενεργούντος κατ’ εντο¬ 
λήν, πληρεξουσιότητα και δια λογαριασμό του Βασιλείου 
Κουκουφίνου δυνάμει του 496/91 πληρεξουσίου της Συμ¬ 
βολαιογράφου Θεσσαλονίκης Γαλήνης Αποστολίδου- 
Παπαδάκη ενώπιον της οποίας επίσης συνετόγη και η ως 
άνω πράξη. 

7. Τη με αριθ. 557/28,2.1992 πράξη εκχώρησης δικαι¬ 
ωμάτων αποζημιώσεως ρυμοτομουμένου τμήματος οικο¬ 
πέδου εκ πράξεως τακτοποιήσεως της Διεύθυνσης Πολε¬ 
οδομίας Θεσσαλονίκης του Αλεξάνδρου Κων. Παπακων¬ 
σταντίνου ενεργούντος κατ' εντολήν, πληρεξουσιότητα 
και διά λογαριασμό Βασιλείου Αθ. Κουκουφίνου με το 
αριθ. 496/91 πληρεξούσιο της Συμβολαιογράφου θεσ/ 
νίκης Γαλήνης Αποοτολίδου-Παπαδάκη ενώπιον της 
οποίας επίσης συνετάγη και η ως άνω πράξη εκχώρησης 
δικαιωμάτων αποζημιώσεως υπέρ του Δήμου Θεσσαλονί¬ 
κης. 

8. Τα με αριθ. πρωτ. 67558/4284/8.12.1992 34140/ 
992/23.5.95 έγγραφα του Δήμου Θεσσαλονίκης, με το 
οποίο βεβαιώνεται ότι έως σήμερα δεν έχει καταβληθεί 
χρημ. αποζημίωση λόγω ρυμοτομίας της ιδιοκτησίας Βασ. 
Κουκουφίνου και για την οποία έχει ουνταγεί η με αριθ. 
5951/90 πράξη τακτοποίησης της αρμόδιας πολεοδομι- 
κής υπηρεσίας. 

9. Τη 272/34/3.6.93 θετική γνωμοδότηση του ΚΣΧΟΠ, 
αποφασίζουμε: 

Άρθρο 1 

ΕγκρΙνεται η μεταφορά συντελεστή δόμησης του βαρυ- 
νομένου ρυμοτομουμένου ακινήτου άνευ κπσμάτων που 
βρίσκεται εντός του εγκεκριμένου ρυμοτομικού σχεδίου 
του Δήμου Θεσσαλονίκης και στις οδούς Περαιβού - Μηνά 


- Βίοτα και Γ ρηγ. Λαμπράκη περιοχή Μαλακοπής, που έχει 
χαρακτηρισθεί ως κοινόχρηστος χώρος με το από 18.2.58 
Δ/γμα (ΦΕΚ 31/28.5.58) και τροποποιήθηκε με το Δ/γμα 
της ΔΠ/ΠΜ/11866/501/89 (ΦΕΚ 239/Δ725.4.89) και 
για το οποίο συντάχθη κε η με αρ ιθ. 5951 /90 π ράξη τα κτο- 
ποιήσεως και αναλογισμού αποζημιώσεως της Νομαρχίας 
Θεσσαλονίκης, που κυρώθηκε με την αριθ. ΔΠ/ΤΑ/ 
17468/1591/12.12.91 απάφασητου Νομάρχη θε σσαλο- 
νίκης, και που έχει τελεσιδικήσει σύμφωνα με το αριθ. ΔΠ/ 
ΤΑ/20868/987/19.3.1993 έγγραφο της Δ/νσης Πολεο¬ 
δομίας της Νομαρχίας Θεσσαλονίκης, ιδιοκτησίας Βασι¬ 
λείου Κουκουφίνου, όπως το βαρυνόμενο αυτό ακίνητο 
φαίνεται στο σχετικό πρωτότυπο διάγραμμα αε κλίμακα 
1:200, που θεωρήθηκε από τον Προϊστάμενο της Δ/νσης 
Τοπογραφικών Εφαρμογών με την 34417/1995 πράξη 
του και που αντίτυπό του σε φωτοσμίκρυνση δημοσιεύεται 
με την παρούσα, οι δε όροι δόμησης αναφέρονται στο Ιδιο, 
θεωρημένοι αρμοδίως στις 7.6.1995. 

2α) Τα ειδικότερα στοιχεία του βαρυνομένου ακινήτου 
και της μεταφοράς συντελεστού δόμησης είναι τα εξής: 

Συνολική επιφάνεια ακινήτου για την οποία υφίσταται 
δικαίωμα ΜΣΔ με την παρούσα απόφαση: 1040,30 τ.μ. 
από τα οποία για 516,60 τ.μ. είναι υπόχρεος ο Δήμος Θεσ¬ 
σαλονίκης και για τ.μ. 523,80 είναι υπόχρεοι οι παρόδιοι. 

β) Όροι δόμησης που ισχύουν στην περιοχή του βαρυ¬ 
νομένου ακινήτου σύμφωνα με το από 7.6.1995 θεωρη¬ 
μένο τοπογραφικό διάγραμμα της Προϊσταμένης ΤΠΣΚ 
Θεσσαλονίκης, είναι: 

-συντελεστής δόμησης: 2,1. 

-ποσοστό επιτρεπόμενης κάλυψης: 70%. 
-επιτρεπόμενη δόμηση: 1040,30 χ 2,1 = 2184,63 τ.μ. 
-επιτρεπόμενη κάλυψη: 1040,30 χ 0,70 = 728,21 τ.μ. 
γ) Μεταφερόμενη δομήσιμη επιφάνεια: 2.184,63 τ.μ. 
εκ των οποίων 728,21 τ.μ. από ισόγειο και 1.456,42 τ.μ. 
από ορόφους. 

Άρθρο 2 

ΕγκρΙνεται η έκδοση και χορήγηση τίτλου δικαιώματος 
ΜΣΔ από το βαρυνόμενο ακίνητο του άρθρου 1 στο όνομα 
του Βασιλείου Αθ. Κουκουφίνου, ο οποίος αποδεικνύει δι¬ 
καίωμα κυριότητας επί του υπόψη ακινήτου με την 
1695/92 απόφαση του Πολυμελούς Πρωτοδικείου Θεσ¬ 
σαλονίκης. Ο τίτλος που θα εκδοθεΐ θα ενσωματώνει δι¬ 
καίωμα μεταφοράς σ.δ. για δομήσιμη επιφάνεια 728,21 
τ.μ. από ισόγειο και 1.456,42 τ.μ. από ορόφους. Η παρά¬ 
δοση αυτού στον δικαιούχο ως άνω γίνεται μετά την προ¬ 
σκόμιση συμβολαιογραφικής πράξης εκχώρησης των δι¬ 
καιωμάτων της αποζημιώσεως υπέρ του οικείου Δήμου, 
άλλως η απόφαση ανακαλείται. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1995 

Ο ΥΠΟΥΡΓΟΣ 

ΚΟΣΤΑΣ ΛΑΛΙΩΤΗΣ 










*■ χ-τν/φΐϊ-, Λί 

Μ τ {,. 

<**±φ-*Λ*ί 
«- >-&. <&^ νν-ίΑΛί _£ 

“*^ Λ Ι 3' ^ Λο**ηί»ΐ£Μ ^ηχι,φ 
^4* 1 *^ιV*Ατ-^ ν ..^»,^ **. 

*****. .ίέ.Λέ*]^κ^ί. | ϋ5£_. 


Ό/ ^ . 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


356, 




